Samurai Shodown

Samurai Shodown, nimellä Samurai Spirits Japanissa, on SNK:n kehittämä ja julkaisema taistelupeli. Peli on julkaistu vuonna kolikkopelinä Neo Geo MVS -alustalle.
Peli on käännetty useille muille alustoille ja "Samurai Shodown" -sarjaan on julkaistu useita seuraajia.
Pelaaminen.
Peli oli julkaisuhetkellä uutta taistelupelien lajityypissä lisäämällä hahmoille aseet. Pelisarja on tunnettu kiivaasta tahdista. Pintavilkaisulla taistelijoiden liikkeet ja hyökkäykset näyttävät paljon hitaammilta kuin muissa taistelupeleissä, mutta ohjaukseen vastaus on nopeaa ja yksi hyvin ajoitettu napin painallus voi ottaa yli puolet vastustajan energiasta. Vastavuoroisesti hahmoilla on paljon pidempi palautumisaika useimpien voimakkaiden hyökkäysten jälkeen.
Alkuperäinen "Samurai Shodown" sisältää kaksitoista pelattavaa hahmoa. Peli käyttää neljän näppäimen ohjausta, jossa yksi on heikolle lyönnille ja toinen keskivahvalle lyönnille. Yhdistämällä heikon ja keskivahvan lyönnin saa voimakkaamman lyönnin: vahvemmat lyönnit aiheuttavat enemmän vahinkoa vastustajalle mutta ovat myös hitaampia. Kaksi näppäintä on käytössä heikolle ja vahvalle potkulle, joita voidaan käyttää murtamaan vastustajan puolustus tai saamaan tämä varuiltaan. Kaksoispainamalla eteenpäin tai taaksepäin saa nopean ryntäyksen tai hypyn taaksepäin. Pelin tahti tekee siitä yksilöllisen ja peli on tunnettu vaikeista tekoälyn ohjaamista vastustajista.
Kehitys.
Sarjan luoja, suunnittelija, tuottaja ja ohjaaja on Yasushi Adachi. Taustat on suunnitellut Tomoki Fukui ja musiikin on säveltänyt Norio Tate. Pelin kehittänyt ryhmä tunnetaan nimellä "Samurai gumi", joka oli aluksi noin 20 henkilöä ja kasvoi myöhemmissä peleissä noin 50:een.
Alkuperäinen ajatus oli toimintapeli, jossa on erilaisia hirviöitä. Alkuperäinen ajatus muistutti enemmän "Double Dragon" ja "Streets of Rage" pelejä. Adachi kuitenkin muutti suunnitelmaa pohtiessaan mikä vetoaisi globaaliin yleisöön ja päätyi taistelupeliin, jossa on ninjoja ja samuraita. Genan on ainoa hahmo, joka säilyi alkuperäisestä ideasta: inspiraatio hahmoon on peräisin Tim Burtonin "Saksikäsi Edwardista".
Adachi halusi esitellä aseistetun taistelun kauhua ja siksi miekan osuma on niin merkittävä. SNK:n johto halusi suunnitelmaa muutettavan, mutta Adachi ajatteli riskin ja pelon alla taistelemisen kiinnostavaksi ja piti sen pelissä. Päätös oli aikanaan kiistanalainen.
Peli hyödynsi Neo Geon tukea PCM-äänelle ja pelissä oli useita eri ääniä kun lyönti osuu, sekä hienovaraisempi efektejä kuten hengittämistä hyökkäysten välissä paremman realistisuuden saamiseksi. Hahmojen äänet ovat tehty ammattimaisilla ääninäyttelijöillä, joka eroaa aiemmin käytetystä tavasta käyttää vapaana olevaa henkilökuntaa. Ääniraidalla käytetään useita perinteisiä japanilaisia soittimia.
Pelin outo nimeäminen on peräisin SNK:n Yhdysvaltalaiselta jakelijalta, jonka mielestä "Spirits" ei kuvaa riittävästi mistä pelissä on kyse. Pelin nimeksi ehdotettiin "Showdown" kun elokuva "Shogun" oli suosittu, jolloin nimeksi tuli "Shodown".
Pelin versiot.
Useimmat pelin käännökset on tehnyt Takara. Sega Mega Drive ja Super Nintendo Entertainment System versioissa näkyvimmät erot ovat grafiikoissa ja monet hahmojen animaatioista on joko poistettu tai muutettu radikaalisti johtaen erilaisiin liikkeisin. Kolminappisella ohjaimella kolme lyöntiä ovat näppäimissä A, B ja C, jolloin potkut ovat näiden yhdistelmillä. Äänien laadusta on karsittu ja joitakin ääniä on poistettu.
Sega CD -version käännöksen on tehnyt Funcom ja sen animaatiot noudattavat alkuperäistä. 3DO-version käännöksen on tehnyt Crystal Dynamics.
Peli on julkaistu PlayStationille vuonna 1998 osana "Samurai Spirits Kenkaku Shinan" -pakettia. Pelin versioita on myös "SNK Arcade Classics Vol. 1" ja "Samurai Shodown Anthology" -kokoelmissa eri alustoille.
Muu media.
Anime-elokuva "Samurai Shodown: The Motion Picture" ("Samurai Spirits - Haten Kōma no Sho") perustuu löyhästi pelin hahmoihin.